Návrh na začlenenie Implementačnej agentúry Slovenskej správy ciest  do MDPT SR a zmenu systemizácie štátnych zamestnancov v štátnej službe

V rámci druhej etapy projektu transformácie Slovenskej správy ciest schváleného uznesením vlády SR č. 827/2003 a v zmysle zákona o Národnej diaľničnej spoločnosti, a. s. vznikne vyčlenením zo Slovenskej správy ciest Národná diaľničná spoločnosť, a. s. Táto spoločnosť bude zabezpečovať správu, údržbu, opravy a rozvoj  diaľnic a rýchlostných ciest a výber a správu finančných prostriedkov zo spoplatnenia užívateľov diaľnic a ciest pre motorové vozidlá. Slovenská správa ciest ako rozpočtová organizácia bude naďalej zabezpečovať správu, údržbu, opravy a rozvoj ciest I. triedy. V predmete činnosti tejto organizácie zostáva aj zabezpečenie cestnej databanky na celú cestnú sieť SR.  
    	
	V prebiehajúcom procese prerozdelenia činností Slovenskej správy ciest vznikla otázka ďalšej pôsobnosti Implementačnej agentúry SSC.
Implementačná agentúra SSC  bola vytvorená od 1. 11. 2002 rozhodnutím ministra dopravy pôšt a telekomunikácií SR č. 134 z  23. 10. 2002  o zmene štatútu  Slovenskej správy ciest.  Plní úlohy súvisiace s prípravou a realizáciou investičných projektov cestnej infraštruktúry spolufinancovaných zo zahraničných zdrojov. Implementačná agentúra svojou činnosťou umožňuje využívanie prostriedkov zo zahraničia, hlavne z Európskej únie, a preto plní úlohy podľa osobitných smerníc Európskej únie a medzinárodných finančných inštitúcií.
Vzhľadom na existujúci systém čerpania fondov EÚ navrhujeme presun Implementačnej agentúry Slovenskej správy ciest na MDPT SR a jej začlenenie pod sekciu cestnej infraštruktúry, ktorá v súčasnosti implementačnú agentúru metodicky riadi a zabezpečuje ex ante kontrolu v procese implementácie. Takto postavený model  je zároveň z hľadiska kontroly využívania prostriedkov EÚ prijateľnejší aj pre Európsku komisiu. Navrhovaným začlenením sa zabezpečí kontinuita prác, ktoré vykonáva implementačná agentúra  na Slovenskej správe ciest v súčasnosti.

Príklady z iných členských krajín EÚ (napr. Nemecko a Holandsko) poukazujú na nezastupiteľnú úlohu ministerstiev dopravy pri kontrole využívania verejných prostriedkov pri realizácii veľkých infraštrukturálnych projektov. Táto úloha ministerstiev je zvlášť dôležitá pri čerpaní fondov EÚ. Pre názornosť uvádzame, že MDPT SR je v programovacom období 2004 – 2006 zodpovedné za čerpanie veľkého objemu finančných prostriedkov štrukturálnych fondov (182 mil. EUR) a kohézneho fondu (254 mil. EUR – v stálych cenách roku 1999) EÚ. Niesť takúto zodpovednosť voči EÚ je možné len pri zabezpečení dostatočných riadiacich a kontrolných právomocí MDPT SR.

Vo vzťahu k Európskemu fondu regionálneho rozvoja bude začlenená implementačná agentúra súčasťou sprostredkovateľského orgánu pod riadiacim orgánom. Verejné obstarávanie bude vykonávať konečný prijímateľ.

Vo vzťahu ku kohéznemu fondu bude začlenená implementačná agentúra plniť funkciu implementačného orgánu. 

 Následne po schválení začlenenia implementačnej agentúry do MDPT SR vo vláde SR Ministerstvo dopravy, pôšt a telekomunikácií SR v spolupráci s riadiacim orgánom pre Operačný program základná infraštruktúra a riadiacim orgánom pre Kohézny fond  - Ministerstvom výstavby a regionálneho rozvoja SR vypracuje aktualizáciu Manuálu SORO pre ŠF, Manuálu SORO pre KF a aktualizáciu Stratégie SR pre KF. Aktualizácie týchto dokumentov budú obsahovať aj detailný popis činnosti implementačnej agentúry.

Začlenenie Implementačnej agentúry SSC si vyžiada zmenu systemizácie štátnych zamestnancov v rozpočtovej kapitole MDPT SR, t. j. zvýšenie počtu štátnozamestnaneckých miest a zmenu organizačnej štruktúry na MDPT SR. V súčasnosti pracuje v implementačnej agentúre 13 pracovníkov. Podľa doterajších skúseností s prípravou žiadostí o spolufinancovanie projektov a so samotnou implementáciou projektov je tento počet  potrebné  zvýšiť o 5 pracovníkov. Celkovo navrhujeme zvýšiť počet zamestnancov na MDPT SR o 18, z toho16 zamestnancov v štátnej službe a 2 zamestnancov vo verejnej službe. 

Navrhujeme, aby bol v rámci sekcie cestnej infraštruktúry vytvorený nový odbor pod názvom „odbor implementácie projektov spolufinancovaných z fondov EÚ“. 

Dôvody pre zvýšenie počtu novonavrhovaného odboru oproti počtu pracovníkov súčasnej Implementačnej agentúry o 5 zamestnancov sú nasledovné:

•	Proces implementácie projektov štrukturálnych fondov  a kohézneho fondu EÚ, ktorý začal v roku 2004, sa v roku 2005 naplno rozbehne. 

Uvedený proces implementácie zahŕňa prípravu žiadostí o čerpanie z fondov EÚ, prípravu tendrových dokumentácií a zabezpečenie procesu medzinárodných výberových konaní. Rovnako znamená zvýšené nároky na vedenie účtovníctva a uskutočňovanie platieb v rámci finančného riadenia,  na vykonávanie fyzickej kontroly realizácie projektov, prípravu pravidelných monitorovacích správ  a s tým súvisiacu  administratívu. 

Finančné prostriedky na mzdy budú riešené v kapitole MDPT SR. Navrhovaný presun implementačnej agentúry na MDPT SR si nevyžiada zvýšenie výdavkov kapitoly MDPT SR, a teda ani požiadavky na štátny rozpočet 2005.

Krytie mzdových prostriedkov pracovníkov novovytvoreného odboru na MDPT SR sa uvažuje nasledovne:

•	Doterajší  13 pracovníci IA  - prevod rozpočtovým opatrením zo SSC na MDPT SR
Priemerná hrubá mzda: 3 293 840  Sk
Odvody: 1 155 276 Sk
Hrubá mzda a odvody: 4 449 116 Sk

•	Mzda vodiča vo verejnej službe sa presunie v pôvodnej výške zo SSC
- Priemerná hrubá mzda vodiča vrátene príplatkov za nadčasy je cca  205 000 Sk ročne.

•	Mzdové prostriedky na ďalších 4 pracovníkov 
- prevodom rozpočtovým opatrením z uvažovaných mzdových prostriedkov vyčlenených pre Národnú diaľničnú spoločnosť, a.s.:
Priemerná hrubá mzda: 893 280  Sk
Odvody:  312 224 Sk 
Hrubá mzda a odvody:  1 205 504 Sk

Tieto prostriedky postačujú na zaradenie 12 pracovníkov do štátnej služby v 9. platovej triede, 4 pracovníkov do štátnej služby v 10. platovej triede a 2 pracovníkov do verejnej služby. 

•	Predpokladaný rozpočet Implementačnej agentúry na rok 2005
(bez mzdových nákladov zamestnancov Implementačnej agentúry a vodiča )
Položka | Rozpočet | |
Cestovné náhrady | 60 000,00 | |
Zahraničné PC | 300 000,00 | |
Energia | 150 000,00 | |
Vodné, stočné | 10 000,00 | |
UPS, telefóny | 220 000,00 | |
Nákup výpočtovej techniky | 90 000,00 | |
Kancelárske potreby | 120 000,00 | |
Knihy, časopisy | 20 000,00 | |
Reprezentačné | 40 000,00 | |
Benzín za 2 vozidlá | 230 000,00 | |
Servisné náklady za 2 vozidlá | 90 000,00 | |
Poistenie za 2 vozidlá | 34 000,00 | |
Prevádzka a údržba počítačovej siete, software, internet | 71 000,00 | |
Údržba telekomunikačnej techniky | 15 000,00 | |
Skolenia, kurzy, semináre | 190 000,00 | |
Stravovanie (gastro lístky) | 160 000,00 | |
CELKOM | 1 800 000,00 | |

Začlenenie implementačnej agentúry vykoná MDPT SR  k 1.2.2005.

| Navrhovaná organizačná štruktúra IA  v rámci MDPT SR
| Sekcia cestnej infraštruktúry | | | | referát pre fondy EÚ |
| | | | | odbor cestného hospodárstva
Odbor implementácie projektov spolufinancovaných z fondov EÚ | | | | |
| | | | | odbor štátnej správy pozemných komunikácií
| 1 / | | | | | | |
| | | | | odbor spoplatnenia diaľnic a ciest pre motorové vozidlá
| | sekretariát | | | | |
| | 2/ | | | | | |
| Oddelenie implementácie | | | | |
| 3 / | | | | | | |
| | | Referát prípravy žiadostí | | | |
| | | 4 / | | | | |
| | | 5 / | | | | |
| | | 6 / | | | | |
| | | Referát prípravy obstarávania a monitoringu | | | |
| | | 7 / | | | | |
| | | 8 / | | | | |
| | | 9 / | | | | |
| | | 10 / | | | | |
| Oddelenie účtovníctva a platieb | | | | | | |
| 11 / | | | | | | |
| | | Referát platieb | | | | |
| | | 12 / | | | | |
| | | 13 / | | | | |
| | | Referát účtovníctva | | | | |
| | | 14 / | | | | |
| | | 15 / | | | | |
| | Referát metodiky a kontroly | | | | | |
| | 16 / | | | | | |
| | Referát ex ante kontroly | | | | | |
| | 17 / | | | | | |
| | 18 / | | | | | |
Poznámka: | | | | | | | |
Navrhovaná organizačná štruktúra sa môže pri detailnej špecifikácií činností jednotlivých zložiek | | | | |
implementačnej agentúry zmeniť | | | | |